Държавен вестник, бр. 64, 2011 г., стр. 33

БРОЙ  64	
Д Ъ Р Ж А В Е Н  В Е С Т Н И К 	
СТР.  33  
2. извозните пътища да не преминават през 
населено място;
3. да не се извършва извоз на дървесина 
по пътища от републиканската и общинската 
пътна мрежа, определени в Закона за пътищата.
(4) В случаите, когато в одобрения техноло­
гичен план са проектирани извозни пътища, 
технологични просеки и трасета за въжени 
линии и се налага отсичане на немаркирани 
дървета, позволителното за сеч се издава след 
маркирането им и включването им в карнет-
описа на насаждението.
(5) Технологичният план се изготвя по 
образец, утвърден от изпълнителния директор 
на Изпълнителната агенция по горите.
Чл. 54. (1) За издаване на позволително 
за сеч в горски територии – собственост на 
физически лица и/или на юридически лица, 
е необходимо да бъдат спазени изисквания­
та по чл. 52, ал. 3, както и да се представят 
следните документи:
1. копия от документ за собственост и 
валидна скица на имота;
2. удостоверение за наследници – когато 
гората е възстановена на наследниците на 
починал собственик или при смърт на соб­
ственика на имота;
3. договор, по силата на който собственик 
е възложил добива в имота – в случаите на 
чл. 186, ал. 1, т. 2 от Закона за горите, или 
декларация, че са налице обстоятелствата по 
чл. 186, ал. 1, т. 1 от Закона за горите; 
4. нотариално заверено пълномощно от соб­
ственик – когато искането е от несобственик 
с изключение на случаите по т. 3.
(2) В случаите на съсобственост, когато 
позволително за сеч е издадено по искане на 
един от съсобствениците, отношенията между 
него и останалите съсобственици се уреждат 
по реда на Закона за собствеността.
(3) За издаване на позволително за сеч за 
горски територии – собственост на физически 
лица и/или на юридически лица, обединени 
в горско сдружение, не се изискват докумен­
тите по ал. 1.
Чл. 55. (1) Позволително за сеч за горски 
територии – собственост на физически лица 
и/или на юридически лица, се издава само за 
имоти, чиито граници са трайно обозначени 
на терена.
(2) Средствата за обозначаване границите 
на имотите на терена са за сметка на техните 
собственици.
(3) Забранява се унищожаването, повреж­
дането или преместването на трайни знаци за 
обозначаване на границите на горските имоти.
Чл. 56. (1) Позволителното за сеч се издава 
чрез интернет информационната система на 
Изпълнителната агенция по горите.
(2) Позволителното се издава от лицата по 
чл. 108, ал. 1 от Закона за горите, на които 
е предоставен достъп до информационната 
система по ал. 1. 
(3) Позволителното се отпечатва в два 
екземпляра и се подписва от лицето по ал. 2 
и от лице, вписано в публичния регистър 
по чл. 235 от Закона за горите за дейността 
„планиране и организация на добива на дър­
весина“, на което е издадено позволителното. 
(4) Условията и редът за предоставяне и 
отнемане на достъпа до системата по ал. 1 се 
определят със заповед на изпълнителния ди­
ректор на Изпълнителната агенция по горите.
Чл. 57. Позволително за сеч, издадено по 
реда на наредбата, се обезсилва:
1. когато е издадено въз основа на документ, 
който по надлежния съдебен ред е признат 
за подправен, неистински или с невярно съ­
държание;
2. по искане на собственика или на гор­
ското сдружение, сключили договор по реда 
на чл. 108, ал. 1, т. 3 и 4 от Закона за горите, 
подадено в съответната регионална дирекция 
по горите;
3. по мотивирано искане на лицето, на 
което е издадено позволителното за сеч, или 
на търговеца, извършващ дейността; 
4. при отписване на търговеца, който из­
вършва добив на дървесина, от регистъра по 
чл. 241 от Закона за горите;
5. при отписване на лицето, на което е 
издадено позволителното, от публичния ре­
гистър по чл. 235 от Закона за горите;
6. когато в насаждението се провежда 
сеч, която не съответства на разрешената с 
позволителното;
7. маркирането е извършено в нарушение 
на правилата за съответната сеч, вследствие 
на което се налага ново маркиране;
8. когато позволителното е издадено в 
нарушение на чл. 52 – 56;
9. когато сечта се извършва в нарушение 
на правилата за сеч по чл. 47, ал. 1, т. 1 – 3; 
10. когато в резултат на биотични и аби­
отични въздействия са настъпили повреди, 
вследствие на които се налага провеждане 
на сеч, различна от разрешената. 
Чл. 58. (1) Позволителното за сеч се обез­
силва със заповед на:
1. директорите на държавните горски сто­
панства, държавните ловни стопанства и учеб­
но-опитните горски стопанства за горските 
територии, предоставени им за управление;
2. кметовете на общини – за горските те­
ритории – общинска собственост;
3. директорите на регионалните дирекции 
по горите – за всички горски територии.